***Pay the Ghost*** er en amerikansk paranormal skrekkfilm fra 2015. Regissør var Uli Edel, og manus ble skrevet av Dan Kay. Hovedrollene spilles av blant andre Nicolas Cage, Sarah Wayne Callies og Veronica Ferres. Filmen ble publisert i USA den 25. september 2015.

Sammendrag
----------

En professor, Mike Lawford (spilt av Nicolas Cage) leter febrilsk etter sønnen sin, som forsvant på Halloween-kvelden. Nesten ett år senere, leter foreldrene fremdeles etter sønnen deres. De begynner å høre og se glimt av sønnen deres, og professoren ser sønnen sin på en buss. Men når han løper etter bussen for å lete etter sønnen, så er ikke sønnen hans på bussen lenger. Rett etterpå ser han ordene «Pay the Ghost» sprayet på en bygning, noe sønnen hans sa rett før han forsvant. Lawford går inn i bygningen, og finner flere hjemløse som bor der. Uhyggelige skrik fra en kvinne blir hørt, og en blind hjemløs mann ber de andre slå ut de små bålene deres. Han forklarer til Mike Lawford at disse skrikene blir hørt hvert eneste år rett før Halloween. Mike spør om uttrykket «Pay the Ghost», og blir tatt med til en vegg hvor flere av de samme setningene står skrevet på veggen. Oppslukt av veggen og den hjemløse mannen merker han ikke at veggen bak dem plutselig forvandler seg til en portal som går inn i en annen verden. En demonisk skikkelse dukker opp bak Mike, men skapningen forsvinner med en gang. Den hjemløse mannen ber Mike om å gå sin vei.

Senere legger kona hans merke til at sønnens scooter bevege seg på egen hånd, og hun ringer ektemannen sin. Senere den kvelden når de skjenker vin, forsvinner all elektrisitet i huset deres. Mike titter ut av vinduet, og oppdager tre barn som dukker opp og brennes på et bål. Når han snur seg vekk fra vinduet ser han leiligheten sin full av figurer av barn, som står rundt ham livløse og bleke. De kontakter en klarsynt som ikke klarer å fornemme noe overnaturlig på sønnens rom. Men hun går til vinduet, og sier: «Den er her ... den har alle barna» Men før hun kan forklare hva hun egentlig mener, blir hun plutselig kastet mot en vegg og hun blir kvalt. Flere brann-skader dukker plutselig opp på hendene hennes. En senere obduksjon oppdager at alle de indre organene hennes er brent til aske.

Senere går Mike ovenpå til soverommet deres. Hans kone henvender seg til ham med sønnens stemme, og ber om hjelp og sier «Den kommer, pappa! Jeg er redd.» Men når Mike går nærmere, ser han kona kutte seg selv. Såret er et symbol som fører dem til en eldgammel keltisk Halloween-feiring. En deltaker i feiringen forklarer at barna brenner små dukker for å «betale» spøkelset, slik at de ikke blir tatt. I New York, på Halloween-natten i 1679, på grunn av sin keltiske tilbedelse, ble en ung enke brent levende sammen med hennes tre barn av en sint mobb som mistenkte henne for å være en ond heks. Denne unge kvinnen kommer tilbake fra det overnaturlige hvert eneste år på Halloween for å ta hevn, når grensen mellom den åndelige verden og den fysiske verden forsvinner for en kort periode. Siden den gang tar denne kvinnenes spøkelse hver Halloween tre levende barn fra foreldrene deres, og hun fører barna til en alternativ verden. 

Grensene mellom forskjellige verden stivner frem til neste Halloween, og barna som blir tatt er i stand til å komme seg ut og bli reddet. Men hvis barna ikke kan unnslippe den alternative verdenen det første året, sitter de fast i den paranormale verden for alltid. På Halloween-kvelden er professoren i stand til å komme seg inn i denne alternative verden. Han klarer å få tilbake den unge sønnen sin, sammen med de andre barna som ble tatt for nøyaktig ett år siden på forrige Halloween.

Rolleliste
----------

* Nicolas Cage som Mike Lawford.
* Sarah Wayne Callies som Kristen.
* Veronica Ferres som Hannah
* Lyriq Bent som etterforsker Jordan Reynolds.
* Lauren Beatty som Annie Sawquin
* Sam Velasquez som professor Oak
* Kalie Hunter som spøkelse
* Jack Fulton som Charlie
* Stephen McHattie som en blind mann.
* Susannah Hoffmann som Jane

Referanser
----------

1. 1 2  «Adoro du mal». *AdoroCinema* **(brasiliansk portugisisk)**. Besøkt 12. april 2020.
2. 1 2  «Full Cast & Crew». *Internet Movie Database* **(flere språk)**. Besøkt 12. april 2020.
3. ↑  «A sötétség kapui». *Mafab.hu* **(ungarsk)**. Besøkt 12. april 2020.
4. ↑   nmhh.hu[Hentet fra Wikidata]
5. ↑   Nasjonal media- og kommunikasjonsmyndighet, «Dokumentum», verkets språk ungarsk, besøkt 12. april 2020[Hentet fra Wikidata]

Eksterne lenker
---------------

* (en) *Pay the Ghost* på Internet Movie Database Rediger på Wikidata

* (no) *Pay the Ghost* hos Filmfront Rediger på Wikidata

* (da) *Pay the Ghost* i Danmark Nationale Filminstitut Rediger på Wikidata

* (en) *Pay the Ghost* på AllMovie Rediger på Wikidata

* (fr) *Pay the Ghost* på Allociné Rediger på Wikidata

* (nl) *Pay the Ghost* på MovieMeter Rediger på Wikidata

* (en) *Pay the Ghost* på American Film Institute Rediger på Wikidata

* (en) *Pay the Ghost* på Rotten Tomatoes Rediger på Wikidata

* (en) *Pay the Ghost* på Metacritic Rediger på Wikidata
* Film-trailer. Youtube.com

|  |  |
| --- | --- |
| Oppslagsverk/autoritetsdata | MusicBrainz
 |